**באיזה אופן נהווה גורם מניעה לשיח המקצין בחברה הישראלית?**

(יחידה שתועבר ע"י מרחב בטוח לצוותי הנהגות)

**המסר:** לתנועה תפקיד ואחריות בקיום וקידום שיח מכבד המעודד מתינות בתנועה ובחברה בישראל בעידן של קיטובדרך זיהוי מגמת ההקצנה גם בתנועה, בלימה שלה ועיצוב מציאות חלופית מיטיבה וחיובית פנימה והחוצה. ***"חברה המקיימת שיח המכיל מורכבויות ואי הסכמות" – מתוך חזון התנועה לחברה הישראלית***

**מתודה 1- ייצוג**

נפזר במרכז המעגל, תמונות, כתבות, כותרות ונבקש מהמשתתפים/ות להסתובב ביניהם ולבחור רגשות מרכזיים שהתעורר בהם בעקבות ה"שיטוט" , מחשבה.

ניצור בעצם כמו "מסלול" - תמונות ומשפטים, מאגר רגשות וכותרת של משימה "מה המחשבה שלך?" – לבחור רגש/ תחושה שמייצגת את האופן שבו מרגישים ומחשבה

נבקש מכמה משתתפים/ות לשתף

**הערה למדריך/ה:** *בעיקר כדי לתקף את התחושות ולתת להן מקום, זה משמעותי לחלק הבא.*

***זמן****: 15 דק' |* ***עזרים****: דפים ריקים, טושים / עטים, דפי רגשות |* ***נספחים****: ללא*

**מתודה 3- הסבר**

כדי להעמיק נקיים הסבר ממוקד על מרכיבי תרבות, שפה וכוחה של שפה, השפעותיה ונסביר את החיבור בין שפה לפסיכולוגיה של הכוח.

נניח במרכז המעגל הגדרה למושג הקצנה (נספח 2). נאפשר למשתתפים להתייחס להוסיף ולדייק את המושג (אם אין זמן, אפשר לוותר על החלק של ההתייחסות).

נסביר שהקצנה מבססת שנאה כי היא יוצרת הרחקה וזרות- "אנחנו והם" "טוב ורע" "פטריוטים אל מול בוגדים" ולמעשה כך נוצר מחול האימים של הזוגיות הכי רעילה לחברה אנושית- הקצנה ושנאה. הרחקה והימנעות מהיכרות עמוקה של ה"אחר"- מה משותף. תהליכים של הקצנה מייצרים "דמוניזציה" של הצד האחר ,דבר שמביא לדה-לגיטימציה ועיצוב תודעה של "טובים" "ופחותים". תודעה זו מובילה להתנהגויות של הדרה, אלימות מילולית ופיזית.

***זמן:*** *10 דק' |* ***עזרים****: אין |* ***נספחים:*** *נספח 2- הגדרות, צילומים מתוך הספר "אזהרת שוליים"*

**מתודה 4- דיון בשאלה**

נשאל את המשתתפים/ות אילו ביטויים אנחנו רואים/ות להקצנה הזו בתנועה (נניח במרכז המעגל טקסטים של מורלים, תמונות חיוביות ותמונות שליליות).

* באילו מקומות ניתן לראות קווי דימיון בין מה שקורה בחברה הכללית ולבין מה שמתרחש אצלנו בתנועה?
* מה הם קווי הדימיון ומה הם קווי השוני? (חשוב פה לא לאפשר למשתתפים/ות לעשות "הנחות", נרצה שיח כן וישיר על הבעיה.)
* באיזה אופן נתקלתם/ן אתם/ן במגמות של הקצה בשיח ובהתנהגות בשבטים?
* איך הם באים לידי ביטוי? איפה בעיקר (שכבות, מפעלים, שגרה, רשת ועוד..)?
* מה משפיע עליהם/ן? עלינו? שמוביל לכך? (רשתות חברתיות, משחקי מחשב, אמצעי התקשורת, אירועים במרחב הציבורי)
* **מה בעשייה שלנו יכול להוות בלם ולהוות אלטרנטיבה "נגדית" למה שהמציאות מציעה?** איך אנחנו כתנועה יכולים להוות גורם מניעתי למגמה זו?
* מה התפקיד שלנו כתנועה ביחס להקצנה בחברה בתוכה אנו חיים? (ולה אנו רואים גם סימנים בשבטים)

*הערה למדריך/ה*: (נבקש להיות אמיצים/ות- ואם עולה ניסיון לעשות "הרחקה" ולהסביר את התופעות הללו באופנים אחרים, נקשיב להם ונסביר על תופעת ההרחקה והימנעות- נספח)

***זמן:*** *20 דק' |* ***עזרים****: עמ' 17 בספר אזהרת שוליים |* ***נספחים:*** *נספח 3- דוגמאות מהתנועה, צילום מתוך הספר "אזהרת שוליים"*

**מתודה 5- חשיבה משותפת**

נחבר שוב את רצף הדברים שדיברנו עליהם עד כה ביחידה כה, נספר על תהליכים וניסיון בתנועה לעשות "הנמכת עוצמות" – לא על זה מדובר (זה יהיה ניסיון לעשות הזרה או הרחקה לסיטואציה. יש דברים אין להם מקום בחברה ובתנועה ולכן אין מקום ל"הנמיך אותם" אלא להוקיע) מדובר על עיצוב עמדות וצעדים ברורים על מקומנו בצמצום התופעה ותפקידנו כגשר מחבר בחברה בישראל.

נחלק את הקבוצה לשלשות וכל קבוצה תעסוק במענה על השאלות הבאות:

כל אחד/ת יתחילו מנעה אישי על השאלות ולאחר מכן יתקיים שיתוף בקבוצות הקטנות.

1. מחשבה/ות מרכזיות שמעסיקות אותי כרגע ביחס לנושא..?
2. רגש מרכזי שנוכח...
3. מה אני יכול/ה לעשות כדי להיות וגם מחולל שינוי בבלימה של ההקצנה של השיח וההתנהגות בחברה שלנו?
4. מה אני יכול/ה לעשות כראש שבט? ביחס להתגברות הקוטביות והשנאה?
5. דמיינו את התנועה כמעין בית פרטי עם קירות, דלתות וגג- מה הם הדברים/התנהגויות/אמירות/ תפיסות שלא יכולות להיות חלק מהבית הזה – לא יכולות להישאר ולא יכולות להיכנס?

אחרי 20 דקות נאסוף את כולם/ן למליאה ונבקש מהמשתתפים/ות לעשות סבב אסוציאטיבי ולשתף בתחושה/מחשבה איתה יוצאים/ות מהיחידה.

***זמן:*** *30 דקות |* ***עזרים****: שאלות |* ***נספחים****: ללא*